PRODA

Ballett
2023-01-30 10:30 - 12:00, 2023-02-01 10:30 - 12:00, 2023-02-03 10:30 - 12:00 (Europe/Oslo) | PRODA Oslo, Marstrandgata 8, Oslo, Norge
med Eugenie Skilnand
Klassebeskrivelse:
I klassene mine ønsker jeg å formidle teknikk, dynamikk og musikalitet, sammen med energi, glede og tilstedeværelse. Jeg har fokus på hvordan vi bruker og har kontakt med gulvet, frihet i bevegelse og det individuelle utrykket innenfor den klassiske rammen.

Foto: Maiken Mathisen

i prosess / improvisasjon
2023-01-31 09:00 - 10:30, 2023-02-02 09:00 - 10:30
med Siri Jøntvedt
Beskrivelse av klasse:
Gjennom ulike kroppsfokus, sansearbeid og spesifikke øvelser vil vi jobbe oss varme.
Klassen inneholder også ulike tilnærminger som leder til improvisatorisk/kompositorisk bevissthet. Vi jobber både solo og i gruppe, vekselsvis som utøvere og betraktere.

fifty ways to leave a shape på Dansens Hus i mars 2023:
I mars viser Siri forestillingen fifty ways to leave a shape på Dansens Hus i Oslo.
I Siris kunstneriske virke ligger interessen for det personlige der utgangspunktet ofte er i det egenopplevde, menneskelige og ærlige. Dette transformeres inn i fysiske praksiser knyttet opp mot forandring, nysgjerrige undersøkelser, sansende tilstedeværelse, det spontane og utforskning av koreografiske scores der det intuitive og det formale møtes og hvor alvor og humor blandes. Utforskningen av nytt bevegelsesspråk kommer ut av begrensninger, i takt med seg selv finner det sin egen veg. Det handler om å lytte og observere for å finne ut av hvordan innsiden og utsiden kan korrespondere.
fifty ways to leave a shape, er del av en lengre utforskning omkring disse temaene.
Stykket hadde først premiere i 2020.
https://www.dansenshus.com/forestillinger/fifty-ways-to-leave-a-shape
www.sirijontvedt.com

Musikaldans
2023-02-03 09:00 - 10:30
med Lisbeth Sandnes Espeland
Jazz/musikalklasse med Lisbeth inneholder tilrettelagt teknikk oppvarming, som alle kan følge. Teknikkøvelsene består vanligvis av oppvarming, føtter, plié og en stretch, samt nye koreografier hver uke. Er det tid, så er det gøy med battementøvelse, piruetter og/eller andre øvelser som man sjeldent tar seg tid til ellers!
Musikalkoreografiene er som oftest basert på Old School trad.jazz stilen, hvor det absolutt passer med hæler!
